Hard Promises

Hard Promises er det fjerde studioalbumet av Tom Petty and the Heartbreakers utgjeve i mai 1981.

Historie
Arbeidstittelen på albumet var Benmont's Revenge, og syner til klaverspelaren i bandet, Benmont Tench.Goldstein, Patrick. «Pop Eye» Los Angeles Times Sept. 21, 1980: T80. Stevie Nicks frå Fleetwood Mac syng ein duett med Petty på «Insider». The Heartbreakers spelte òg inn hitten «Stop Draggin' My Heart Around» for Nicks-albumet Bella Donna samstundes som Hard Promises vart spelt inn.

Dette var det andre Tom Petty-albumet på Backstreet Records. Utgjevinga til albumet vart forseinka medan Petty og distributøren hans, MCA Records, krangla om listeprisen. MCA hadde planar om å gje ut albumet til ein ny og dyrare listepris på 9,98 dollar, etter at dei hadde gjort det same med Steely Dan sitt Gaucho og Olivia Newton-John/Electric Light Orchestra sitt Xanadu. Denne såkalla «superstjerneprisen» var 1 dollar meir enn den vanlege listeprisen på 8,98 dollar.Goldstein, Patrick. «Petty Battling MCA Over Record Price Hike» Los Angeles Times 1. februar 1981: N72. Petty protesterte og vurderte å kalle albumet Eight Ninety-Eight, eller trekke det heilt attende. MCA valde til slutt å gje det ut til normal pris.Marsh, Dave. «Tom Petty» Musikar July 1981: 43.

Under innspelinga av albumet hadde John Lennon bestilt studiotid samstundes. Tom Petty såg fram til å møte han, men det skjedde aldri då Lennon vart myrda før han kom så langt. Som ei hyllest til Lennon fekk bandet markert «WE LOVE YOU JL» på masterkopien av albumet. Fram til i dag står det «WE LOVE YOU JL» på alle dei originale vinylutgåvene av albumet.Conversations with Tom Petty by Paul Zollo Tittelen på albumet kjem frå ei linje i refrenget på «Insider».

Innhald

Medverkande

The Heartbreakers
Tom Petty – solovokal, 12- & 6-strengs elektrisk & akustisk gitarar, bassgitar & elektrisk piano på «Something Big»
Mike Campbell – 12- & 6-strengs gitar elektrisk gitarar, autoharpe, trekkspel, harmonium, bassgitar
Benmont Tench – organ, piano, korvokal
Ron Blair – bassgitar
Stan Lynch – trommer, korvokal

Andre musikarar
Phil Jones – perkusjon på alle spor
Stevie Nicks – harmonivokal på «Insider», korvokal på «You Can Still Change Your Mind»
Donald «Duck» Dunn – bassgitar on «A Woman in Love»
Sharon Celani – korvokal på «You Can Still Change Your Mind»
Alan «Bugs» Weidel – piano på «Nightwatchman»

Lister

Vekeslister
 Liste PlasseringAustralian Album Chart21Canadian RPM Album Chart3New Zealand1Sverige22UK Album Chart32USA Billboard 2005

Årslister
 Liste (1981) PlasseringCanadian Album Chart28US Billboard Pop Album49

Kjelder

Denne artikkelen bygger på «Hard Promises» frå ,  den 11. mars 2015. 
 oppgav desse kjeldene:

Kategori:Tom Petty-album
Kategori:Musikkalbum frå 1981
Kategori:Album produserte av Jimmy Iovine
Kategori:Album produserte av Tom Petty
Kategori:Backstreet Records-album